**IT-underviser til SIND Frederiksberg søges**

**Brænder du for at undervise og vejlede i IT-færdigheder, og har du gode pædagogiske kompetencer? Så er det dig, vi mangler til at være ansvarlig for vores IT-undervisning hos SIND Frederiksberg.**

SIND Frederiksberg er en lokalafdeling under SIND – Landsforeningen for psykisk sundhed, som arbejder for at skabe forståelse og tolerance for mennesker med sindslidelse og deres pårørende. SIND Frederiksberg hører til på L.I. Brandes Alle 1, st. tv.1956 Frederiksberg C, hvor vi har egne lokaler og i et vist omfang computere til rådighed for de deltagende.

**Hvem er du?**

Du er glad for at lære fra dig og har tålmodighed og ro til at oplære andre mennesker i noget, som kan virke banalt for dig selv. Du er IT-kyndig og ønsker at gøre en forskel ved at gøre hverdagen mere gnidningsfri for dem, som har svært ved selv at navigere på nettet.

**Dine opgaver som frivillig IT-underviser:**

Du vil i starten blive støttet af et bestyrelsesmedlem, som vil være deltagende i åbningstiden.

Vores ambition er, at vores IT-Cafe skal være åben hver anden torsdag fra 10-12, og de deltagende skal kunne få støtte til brug af computer, IPad og IPhone, så de bl.a. lærer:

* Hvordan går man på nettet?
* Hvordan tjekker man banken?
* Hvordan skriver man til kommunen?
* Hvordan bruger man MitID?

**Som frivillig i SIND får du meget igen – bl.a.:**

* At blive en del af et fællesskab, som arbejder hårdt for at forbedre vilkår for mennesker med sindslidelser og deres pårørende
* At udvide dine IT-færdigheder og pædagogiske evner med masser af hands-on erfaring
* Mulighed for at opbygge og udbrede dit netværk og skabe nye sociale relationer
* Du får et fagligt og socialt stærkt fællesskab hos SIND på Frederiksberg
* Du kan deltage gratis i SINDs kurser og konference for frivillige
* Et landsdækkende netværk af frivillige, der brænder for at fremme mental sundhed

**Vi glæder os til at høre fra dig!**

**Kontakt**:
**Mail:**
**Tlf.:**